CELEX: 22008A1210(01)
Language: et
Date: 2008-12-10 00:00:00
Title: Euroopa Ühenduse ja Taani Kuningriigi vaheline tsiviil- ja kaubandusasjade kohtu- ja kohtuväliste dokumentide Euroopa Liidu liikmesriikides kätteandmist käsitlev leping

10.12.2008   
            
            
               ET
            
            
               Euroopa Liidu Teataja
            
            
               L 331/21
            
         Euroopa Ühenduse ja Taani Kuningriigi vaheline tsiviil- ja kaubandusasjade kohtu- ja kohtuväliste dokumentide Euroopa Liidu liikmesriikides kätteandmist käsitlev leping
   Vastavalt nõukogu otsusega 2006/326/EÜ (1) sõlmitud Euroopa Ühenduse ja Taani Kuningriigi vahelise tsiviil- ja kaubandusasjade kohtu- ja kohtuväliste dokumentide Euroopa Liidu liikmesriikides kätteandmist käsitleva lepingu (2) (edaspidi „leping”) artikli 3 lõikele 2 teatab Taani iga kord, kui nõukogu määruses (EÜ) nr 1348/2000 (3) võetakse vastu muudatus, kas ta otsustab muudatuse sisu rakendada.
   13. novembril 2007 võeti vastu Euroopa Parlamendi ja nõukogu määrus (EÜ) nr 1393/2007 (4) kohtu- ja kohtuväliste dokumentide liikmesriikides kättetoimetamise kohta tsiviil- ja kaubandusasjades (dokumentide kättetoimetamine), millega tunnistatakse kehtetuks nõukogu määrus (EÜ) nr 1348/2000.
   Taani teatas lepingu artikli 3 lõike 2 kohaselt 20. novembri 2007. aasta kirjaga komisjonile oma otsusest rakendada määruse (EÜ) nr 1393/2007 sisu. Lepingu artikli 3 lõikest 6 tulenevalt luuakse Taani teatisega Taani ja ühenduse vahel vastastikused kohustused. Seega käsitletakse määrust (EÜ) nr 1393/2007 lepingu muudatuse ja lisana.
   Nii nagu on sätestatud artikli 3 lõikes 4, jõustuvad vajalikud haldusmeetmed määruse (EÜ) nr 1393/2007 jõustumise kuupäeval.
   
      (1)  ELT L 120, 5.5.2006, lk 23.
   
      (2)  ELT L 300, 17.11.2005, lk 55.
   
      (3)  EÜT L 160, 30.6.2000, lk 37.
   
      (4)  ELT L 324, 10.12.2007, lk 79.